નિષ્ણાતોના મત પ્રમાણે ઑગસ્ટ, 2016માં આંતરિક વિદ્રોહ અને પાટીદાર અનામત આંદોલન બાદ બદલાયેલાં સમીકરણોને કારણે આનંદીબહેને ઉંમરનું કારણ આગળ ધરીને સક્રિય રાજકારણમાંથી નિવૃત્તિ લેતાં મુખ્ય મંત્રીપદેથી રાજીનામું આપી દીધું.

ત્યાર બાદ ગુજરાતના 16મા મુખ્ય મંત્રી તરીકે ભાજપના શીર્ષનેતૃત્વે વિજય રૂપાણીનું નામ પસંદ કર્યું.

વર્ષ 2017ની વિધાનસભા ચૂંટણી બાદ પણ તેમને જ રાજ્યના મુખ્ય મંત્રી તરીકે ચાલુ રાખવામાં આવ્યા હતા.

પરંતુ મુખ્ય મંત્રી તરીકેના રૂપાણી માટે આ સાડા ત્રણ વર્ષનો સમયગાળો બિલકુલ સરળ રહ્યો નથી.

રાજ્યમાં તેમની સરકાર સામે અવારનવાર અસંતોષનો વંટોળ ઊઠતો રહ્યો છે.

ક્યારેક ખેડૂતો, ક્યારેક સરકારી-ખાનગી કર્મચારીઓ તો ક્યારેક વિદ્યાર્થીઓનાં આંદોલનો રૂપાણી સરકારને મુશ્કેલીમાં મૂકી રહ્યાં છે.

જોકે, જાણકારો રૂપાણી સરકાર સામેના આ વિદ્રોહો પાછળ રાજકીય કાવતરું, પક્ષનો આંતરિક વિવાદ, સરકારની નબળી નીતિઓ અને નબળા સંચાલનને જવાબદાર ગણાવે છે.

વિરોધની શરૂઆત

પાટીદાર અનામત આંદોલન બાદ મુખ્ય મંત્રીની ગાદીએ બેઠેલા વિજય રૂપાણીને મુખ્ય મંત્રી તરીકેનો પદભાર સંભાળ્યાના એક વર્ષમાં જ આંતરિક અને બાહ્ય વિદ્રોહનો સામનો કર... બીજા 4000 અક્ષરો માટે લેખ ચાલુ રાખો:
વો પડ્યો.

ગુજરાત કૉંગ્રેસના પ્રવક્તા ડૉ. મનીષ દોશી મુખ્ય મંત્રી રૂપાણીને સત્તાની સાથે વારસામાં મુશ્કેલીઓ પણ મળી હોવાનું માને છે.

તેઓ રાજ્યમાં સતત થઈ રહેલાં આંદોલનો માટે ગુજરાતમાં ભાજપની ટાંટિયાખેંચવૃત્તિને કારણભૂત માને છે.

ડૉ. દોશી કહે છે : "અસંતોષની શરૂઆત તો આનંદીબહેનના સમયથી જ થઈ ગઈ હતી, સમય જતાં ભાજપ સરકારના બિનકાર્યક્ષમ વહીવટે આ અસંતોષને જલદ બનાવવાનું કામ કર્યું છે."

તેઓ વિજય રૂપાણીના 'લોકલાડીલા મુખ્ય મંત્રી' હોવાના દાવાને હકીકતથી દૂર ગણાવે છે.

તેઓ કહે છે : "વિજય રૂપાણી સામે ફાટી નીકળેલા વિરોધ પાછળ મુખ્યત્વે ત્રણ કારણો દેખાઈ રહ્યાં છે અને તે છે સરકારની બિનનિર્ણાયકતા, અસંવેદનશીલતા અને આંતરિક ખટપટ."

વિરોધ શા માટે?

વરિષ્ઠ પત્રકાર કૌશિક મહેતા સરકાર વિરુદ્ધ  વારંવાર માથું ઊંચકી રહેલાં આંદોલનોમાં વિપક્ષની ભૂમિકાને ગૌણ માને છે.

તેમજ આ આંદોલનો માટે છેલ્લા કેટલાક સમયથી સરકારનાં કાર્યોમાં જોવા મળી રહેલા ગેરવહીવટને કારણભૂત માને છે.

ગુજરાતની રૂપાણી સરકાર ખરેખર 'સંવેદનશીલ સરકાર'ની ભૂમિકા ભજવવામાં સફળ નીવડી છે કે કેમ?

આ પ્રશ્નના જવાબમાં મહેતા કહે છે : "વિવિધ મુદ્દે સરકારની શિથિલતા જોતાં આ સરકાર લોકોના વાજબી પ્રશ્નો બાબતે ઝાઝી સંવેદનશીલ હોય એવું તો નથી લાગી રહ્યું."

તેઓ રૂપાણી સરકાર દ્વારા વારંવાર ઉતાવળા નિર્ણયો લઈને પછી તેનાથી પીછેહઠ કરવાના કારણે સરકાર સામે અસંતોષ ઊભો થયો હોવાની વાત કરે છે.

મહેતા ઉમેરે છે : "રૂપાણી સરકાર દ્વારા છેલ્લા કેટલાક સમયથી પ્રજાની લાગણી વિરુદ્ધના નિર્ણયો લેવાયાના કારણે રાજ્યના વિદ્યાર્થીઓનાં મનમાં સરકાર પ્રત્યે અસંતોષની લાગણી વધતી ગઈ છે."

તેઓ માને છે કે રૂપાણી સરકારના ટૂંકા કાર્યકાળમાં વિદ્યાર્થીઓ અને પ્રજાને છંછેડતા ઘણા બનાવો બન્યા. ભાજપના ગુજરાતમાં 22 વર્ષના સમયગાળામાં આવું ક્યારેય બન્યું ન હોવાનું તેઓ જણાવે છે.

નિર્ણય લેવામાં વિલંબને કારણે રાજ્યના વિદ્યાર્થીઓ અસંતુષ્ટ હોવાનું જણાવતાં મહેતા કહે છે : "જ્યારે રાતોરાત પરીક્ષાઓ રદ કરી દેવાય, અવારનવાર પરીક્ષાઓમાં ગોટાળા થયા હોવાનું બહાર આવવા લાગે અને સિસ્ટમમાં ચારેકોર પોલંપોલ હોવા છતાં પણ જો યોગ્ય સમયે તેમની પ્રતિષ્ઠાને છાજે એવો નિર્ણય સરકાર ન લઈ શકે તો સરકારનું આ પ્રકારનું વલણ તો ટીકાપાત્ર બનશે જ."

તેઓ પ્રજાની વાજબી માગણીઓને સંતોષવા માટે સરકાર દ્વારા કરાતા વિલંબની ટીકા કરતા કહે છે : "ખબર નહીં કેમ પણ આજકાલ ભાજપની સરકારોમાં પરંપરા...